<https://legalis.hr/topic/51229-naknada-za-odugovla%C4%8Denje-kaznenog-postupka/#comment-261531>
<http://schema.org/text>
"Zaključak o Evropi bi bio potpuno točan kad se lažnom propagandom kod nas ne bi stvarala potpuno pogrešna slika o toj \"savršenoj Evropi\". Talijansko sudstvo nije ništa učinkovitije od našeg - naprotiv, o stručnoj razini grčkog sudstva smo se imali prilike uvjeriti u slučaju Laptalo, rumunjsko i bugarsko neću ni spominjati.... Prema tome, ulaskom u EU malo će se ili ništa promijeniti za obične građane. EU inzistira prvenstveno na stvarima koje su u vezi s olakšavanjem ulaska stranog kapitala (korupcija, zemljišne knjige) ili uspostavljanje novih međunarodnih normi koje se mogu nametnuti samo malim i slabijim državama (Haški sud).  \n  \nSlažem se da nemogućnost utjecaja na duljinu postupka kod DO nije logična, ali zakoni i praksa ne moraju biti logični. \n  \nSlična vam je situacija i s prekršajnim predmetima. Primjer: ako su vam premjestili automobil zbog prekršaja, i prigovorite na prekršajni nalog, policija - ako ocijeni da bi na sudu nalog mogao pasti - uopće neće proslijediti postupak sudu. Budući da na kraju nećete biti kažnjeni, to se čini u redu, ali samo na prvi pogled. Ako su vam pri tome auto premjestili, trošak premještanja mogu od vas prisilno naplatiti bez čekanja na sudski pravorijek, a budući da do suda predmet neće niti doći, nećete moći dokazati da je trošak nalaćen bez osnove niti tražiti povrat novca ako ste trošak premještanja platili. Zastara je 4 godine, i s troškom premještanja se možete slikati. \n  \nDruga negativnost je da se uz takvu praksu može švercati i nedostavljanje sudu onih slučajeva u kojima \"nije zgodno\" da budu dostavljeni, jer se gube u toj masi. \n  \nOsobno sam se u takvom slučaju obratio Ustavnom sudu tužbom radi zaštite prava na pristup sudu (pravo da pošteni i nepristrani sud ...). Znate li što se desilo? Nećete mi vjerovati: ustavnu tužbu odbacio je glavni tajnik Ustavnog suda, osoba koja uopće nije ovlaštena da odlučuje o tužbama!!! \n  \nUsput, zaustavljanje \"nezgodnih\" predmeta na razini DO je puno učinkovitije nego na sudu, jer postupak u toj fazi po prirodi stvari nije javan, dakle ne postoji nikakva mogućnost nadzora. Zato je većina kriminala do dolaska Bajića omogućena upravo šutnjom i \"ladičarenjem\" DO, a ne neučinkovitošću sudova jer predmeti nisu do sudova ni dolazili. A i Bajić je čekao da mu politika da zeleno svjetlo. "
<https://legalis.hr/topic/51229-naknada-za-odugovla%C4%8Denje-kaznenog-postupka/>